**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Учредяване безвъзмездно право на управление, върху имот - частна общинска собственост, с адрес: с. Сандрово, ул. ”Хан Аспарух” №22, в полза на кметство с. Сандрово

**УВАЖАЕМИ ОБЩИНСКИ СЪВЕТНИЦИ,**

Община Русе е собственик на **ЗАСТРОЕН ПОЗЕМЛЕН ИМОТ** с идентификатор **65348.501.604** по Кадастралната карта и кадастралните регистри /КККР/ на село Сандрово, Община Русе, Област Русе, с адрес: село Сандрово, ул. „Хан Аспарух“ №22, с площ от **11 128 кв.м.**, с трайно предназначение на територията: Урбанизирана, с начин на трайно ползване: За обект комплекс за образование, а съгласнорегулационния план на с. Сандрово, представляващ урегулиран поземлен имот (УПИ) I – за училище, в кв.54, заедно с изградените върху имота:1.Сграда с идентификатор **65348.501.604.1,** със застроена площ от 395 кв.м., на един етаж, с предназначение:Сграда за образование; 2.Сграда с идентификатор **65348.501.604 .2,** със застроена площ от 531 кв.м., на два етажа, с предназначение: Сграда за образование; 3.Сграда с идентификатор **65348.501.604.3,** със застроена площ от 31 кв.м., на един етаж, с предназначение: Хангар, депо; 4.Сграда с идентификатор **65348.501.604.4,** със застроена площ от 6 кв.м., на един етаж, с предназначение: Сграда за битови услуги, описани в Акт №11315/07.10.2024 г. за частна общинска собственост, вписан под №157, том 33, , н.д.7046, дв.вх.12816, вх. №13141 от 16.10.2024 г. по описа на Служба по вписванията – Русе.

Описаните имот и сгради са освободени след закриване на Основно училище „Отец Паисий“, със Заповед №РД-14-2/10.01.2003 г. на Министъра на образованието и науката. Към настоящият момент се използва само сграда с идентификатор **65348.501.604.1,** със застроена площ от 395 кв.м., предоставена безвъзмездно за управление на кметство с. Сандрово, със Заповед №РД-01-1424/19.06.2017 г. на Кмета на Община Русе, във връзка с Решение №541, прието с Протокол №22/25.05.2017 г. на Общински съвет – Русе.

В Община Русе е постъпила докладна записка, с регистрационен индекс 10-28-35/25.10.2024 г. от Георги Пенков – кмет на кметство Сандрово, с искане за учредяване безвъзмездно право на управление на следните сгради и имот: Сграда с идентификатор **65348.501.604.2,** със застроена площ от 531 кв.м., на два етажа, с предназначение:Сграда за образование; Сграда с идентификатор **65348.501.604.3,** със застроена площ от 31 кв.м., на един етаж, с предназначение: Хангар, депо; Сграда с идентификатор **65348.501.604.4,** със застроена площ от 6 кв.м., на един етаж, с предназначение: Сграда за битови услуги, както и спрямо имота в който сградите се намират.

Целта е запазване и самосъхранение на посочения имот, осъществяване на културна дейност на младежкия клуб, съхраняване на наличния музей в сградата на училището, както и подкрепа на местната общност занимаваща се с културни и спортни дейности, които популяризират с. Сандрово, община Русе и региона.

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното:

**Р Е Ш Е Н И Е:**

На основание чл. 21, ал. 1, т. 8 и чл. 21, ал. 2 от ЗМСМА, чл. 12, ал. 1 и ал. 4 от ЗОС, и чл. 12, ал. 2 от Наредба №1 на ОбС-Русе за общинската собственост, и Докладна с вх. 10-28-35/25.10.2024 г. – от кмет на кметство Сандрово, Общински съвет - Русе, **реши:**

Дава съгласие за учредяване на безвъзмездни права на управление на кметство с. Сандрово, Община Русе, върху следните сгради и имот: Сграда с идентификатор **65348.501.604.2,** със застроена площ от 531 кв.м., на два етажа, с предназначение: Сграда за образование; Сграда с идентификатор **65348.501.604.3,** със застроена площ от 31 кв.м., на един етаж, с предназначение: Хангар, депо; Сграда с идентификатор **65348.501.604.4,** със застроена площ от 6 кв.м., на един етаж, с предназначение: Сграда за битови услуги, както и спрямо имота, в които сградите се намират, представляващ поземлен имот с идентификатор **65348.501.604** по Кадастралната карта и кадастралните регистри на село Сандрово, Община Русе, Област Русе, с адрес: село Сандрово, ул. „Хан Аспарух“ №22, с площ от **11 128 кв.м.**, с трайно предназначение на територията: Урбанизирана, с начин на трайно ползване: За обект комплекс за образование, а съгласнорегулационния план на с. Сандрово, представляващ урегулиран поземлен имот (УПИ) I – за училище, в кв. 54, предмет на Акт №11315/07.10.2024 г. за частна общинска собственост, вписан под №157, том 33, , н.д.7046, дв.вх.12816, вх. №13141 от 16.10.2024 г. по описа на Служба по вписванията – Русе.

**Приложение:** 1.Копие на докладна записка с вх. 10-28-35/25.10.2024 г.

2.Копие на АОС №11315/07.10.2024 г.

3.Копие на скица на поземлен имот

**ВНОСИТЕЛ,**

**ПЕНЧО МИЛКОВ**

*Кмет на Община Русе*