**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Учредяване безвъзмездно право на ползване върху част от недвижим имот – частна общинска собственост, с идентификатор 63427.2.5708 по Кадастралната карта и кадастралните регистри на гр. Русе, ведно с изграденото в него съоръжение Болнично вертолетно летище „УМБАЛ КАНЕВ“, находящ се в град Русе.

**Уважаеми общински съветници,**

Община Русе е собственик на поземлен имот (ПИ) с идентификатор 63427.2.5708 по Кадастралната карта и кадастралните регистри (КККР) на гр. Русе, с площ от 10 201 кв.м., трайно предназначение на територията: Урбанизирана, с начин на трайно ползване: За съоръжение на друг вид провод, с адрес гр. Русе, предмет на АЧОС №6238/17.05.2010 г., вписан под №48, том 16, Н.Д. 3299, вх.рег. №6966/17.06.2010 г. по описа на Службата по вписвания – Русе.

Върху описаният по-горе общински имот е изградено Болнично вертолетно летище (БВЛ) „УМБАЛ КАНЕВ“, вписано под №5 в Регистъра на БВЛ, воден от главна дирекция „Гражданска въздухоплавателна администрация“ към Министерството на транспорта и съобщенията, с посочени географски координати, индивидуализиращи местоположението на съоръжението и точката за кацане, с дата на първоначална регистрация 01.03.2024 г.

БВЛ „УМБАЛ КАНЕВ“ е съоръжение с координати 43º51ʹ33.622ʺN и 25º57ʹ33.791ʺ Е на летателната площадка и с радиус на зоната на отговорност от 50 м., попадаща върху площ от 4 174 кв.м., съгласно Координатна система 2005, заключена между точки с координати, съобразно приложена схема за учредяване безвъзмездно право на ползване, от ПИ с идентификатор 63427.2.5708. Летището е предназначено изцяло за кацане, излитане и движение на вертолети за оказване на спешна медицинска помощ по въздух.

Съгласно разпоредбите на Наредба №20/24.11.2006 г. за удостоверяване на експлоатационната годност на граждански летища, за лицензиране на летищни оператори и оператори по наземно обслужване и за достъпа до пазара по наземно обслужване в летищата, издадена от Министъра на транспорта, регистрация на БВЛ може да бъде извършвана в полза на собственика или на ползвател (с учредено право на ползване) спрямо съоръжението. За предоставянето на БВЛ – общинска собственост, в полза на трето лице – ползвател, наредбата не изисква да бъде провеждана концесионна процедура. Житейски и логически оправдано е третото лице – ползвател на БВЛ да бъде лечебно заведение, предоставящо медицински услуги за болнична и/или доболнична помощ на населението.

В тази връзка, в общинска администрация е постъпило писмо с вх. №32-47-41/24.10.2024 г. от Университетска многопрофилна болница за активно лечение „Канев“ АД, ЕИК: 117505556, със седалище и адрес на управление гр. Русе, ул. „Независимост“ №2, представлявано от Изпълнителния директор Иван Иванов, с искане да им бъде предоставено безвъзмездно за ползване съоръжение БВЛ „УМБАЛ КАНЕВ“, с координати 43º51ʹ33.622ʺN и 25º57ʹ33.791ʺ Е, ведно с прилежащия терен от поземлен имот с идентификатор 63427.2.5708 по КККР на гр. Русе, за срок от 10 (десет) години.

Предложеното разпореждане не е включено в утвърдената „Годишна програма за управление и разпореждане с имотите, общинска собственост в Община Русе през 2024 година“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе, **Общински съвет – Русе реши:**

**1. Допълва годишната програма** за управление и разпореждане с имоти общинска собственост за 2024 г. на Община Русе с учредяване безвъзмездно право на ползване върху част с площ 4 174 кв.м., заключена между точки с посочени координати по Х и Y, съобразно приложена Схема за учредяване безвъзмездно право на ползване по Координатна система 2005 – неразделна част от настоящото решение, от ПИ с идентификатор 63427.2.5708 по Кадастралната карта и кадастралните регистри на гр. Русе, целият с площ от 10 201 кв.м., трайно предназначение на територията: Урбанизирана, с начин на трайно ползване: За съоръжение на друг вид провод, с адрес гр. Русе, предмет на АЧОС №6238/17.05.2010 г., вписан под №48, том 16, Н.Д. 3299, вх.рег. №6966/17.06.2010 г. по описа на Службата по вписвания – Русе, ведно с изграденото в нея съоръжение Болнично вертолетно летище „УМБАЛ КАНЕВ“, с координати на летателната площадка и на точката за кацане 43º51ʹ33.622ʺN и 25º57ʹ33.791ʺ Е, за срок от 10 (десет) години в полза на УМБАЛ „Канев“ АД.

**2. Дава съгласие** за учредяване безвъзмездно право на ползване върху част с площ 4 174 кв.м., заключена между точки с посочени координати по Х и Y, съобразно приложена Схема за учредяване безвъзмездно право на ползване по Координатна система 2005 – неразделна част от настоящото решение, от ПИ с идентификатор 63427.2.5708 по Кадастралната карта и кадастралните регистри на гр. Русе, целият с площ от 10 201 кв.м., трайно предназначение на територията: Урбанизирана, с начин на трайно ползване: За съоръжение на друг вид провод, с адрес гр. Русе, предмет на АЧОС №6238/17.05.2010 г., вписан под №48, том 16, Н.Д. 3299, вх.рег. №6966/17.06.2010 г. по описа на Службата по вписвания – Русе, ведно с изграденото в нея съоръжение Болнично вертолетно летище „УМБАЛ КАНЕВ“, с координати на летателната площадка и на точката за кацане 43º51ʹ33.622ʺN и 25º57ʹ33.791ʺ Е, на **Университетска многопрофилна болница за активно лечение „Канев“ АД, ЕИК: 117505556**, за **срок от 10** /десет/ **години**, които да се ползват за кацане, излитане и движение на вертолети за оказване на спешна медицинска помощ по въздух, при съобразяване и изпълнение на изискванията на действащите в тази област нормативни актове.

Решението подлежи на оспорване и на контрол пред Общински съвет - Русе по реда предвиден в чл. 45 от Закона за местното самоуправление и местната администрация, във връзка с чл. 8, ал. 11 от Закона за общинската собственост.

**Приложения:** Писмо вх. №32-47-41/24.10.2024 г.; АЧОС №6238/17.05.2010 г.; скица; скица на поземления имот; ситуационна схема на БВЛ; схема с посочени координати.

.

**ВНОСИТЕЛ,**

**ПЕНЧО МИЛКОВ**

*Кмет на Община Русе*