ДО ОБЩИНСКИ СЪВЕТ –РУСЕ

ПРЕДЛОЖЕНИЕ

ОТ ПЕНЧО МИЛКОВ

КМЕТ НА ОБЩИНА РУСЕ

ОТНОСНО: Разкриване на общински пазар с постоянен статут

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

"Общински пазари" са пазарите, организирани върху терени – общинска собственост, или собственост на еднолични търговски дружества на община Русе.

Нови общински пазари с постоянен статут се разкриват с решение на общински съвет, след предварително проучване и установяване на необходимостта от тях и възможностите за изграждането им.

Предмет на настоящото предложение е разкриване на общински пазар с постоянен статут, във връзка с постъпило искане с вх. № 30-591-41/ 24.09.2024 г. от управителя на общинско търговско дружество – “Общински пазари“ ЕООД, ЕИК 117111045. В искането си управителя изразява желание за изграждането на общински пазар, който да бъде разположен в имоти – частна общинска собственост, както следва:

- Поземлен имот с идентификатор по КККР на гр. Русе 63427.8.446;

- Поземлен имот с идентификатор по КККР на гр. Русе 63427.8.447,

В посочените имоти дружеството предвижда поставянето на 3 броя преместваеми обекти – павилиони за търговска дейност съгласно представена схема предложение, както и облагородяване на имотите и изграждане на необходимата довеждаща инфраструктура.

С Решение №1486 прието с протокол №52/21.09.2023 г. на Общински съвет – Русе е прието изменение на Обща схема на преместваемите обекти по чл. 56 и РИЕ по чл. 57 от ЗУТ за територията на зона „З“ /пл. Европа“ – в зоната около Дунав мост/ - гр. Русе и Специфичните правила за приложението и. Предложението на “Общински пазари“ ЕООД, ЕИК 117111045 е в унисон с приетото от Общински съвет – Русе, изменение.

При представянето на финансовия си отчет за 2023 г. “Общински пазари“ ЕООД, ЕИК 117111045 е представило и своите инвестиционни намерения за 2024 г., сред които е изграждането на общински пазар в зона „3", площад „Европа", в района на Дунав мост. С Решение № 223 прието с Протокол № 9/30.05.2024г. на Общински съвет – Русе са приети годишните финансови отчети на търговските дружества с общинско участие в капитала, съответно и инвестиционната програма на дружествата.

С оглед осъществяване на намеренията на дружеството е необходимо предприемането на следващата стъпка, а именно създаване на общински пазар, на гореописаното местоположение.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 56, ал. 1, т. 2 и ал. 5 от ЗУТ, чл. 22б, т.1, б. „а“,, т.2, б. „а“, т.3, б. „а“, чл. 22в, т.1, чл. 22г, ал. 1, ал. 2 от Наредба №5 за търговската дейност и условията и реда за организацията и дейността на общинските пазари на територията на Община Русе, чл. 20, ал. 3 от Наредба №16 за определянето и администрирането на местните такси, цени на услуги и права на територията на Община Русе, Общински съвет – Русе реши:

1. Разкрива нов универсален общински пазар с постоянен статут – пазар „Дунав мост“, в имоти – частна общинска собственост както следва:

- Поземлен имот с идентификатор по КККР на гр. Русе 63427.8.446, площ 422 кв. м, НТП За друг вид производствен, складов обект;

- Поземлен имот с идентификатор по КККР на гр. Русе 63427.8.447, площ 431 кв., НТП а друг обществен обект, комплекс;

За организатор на общинския пазар определя “Общински пазари“ ЕООД, ЕИК 117111045.

2. Задължава “Общински пазари“ ЕООД, ЕИК 117111045, да изгради общинския пазар изцяло за своя сметка, като за целта същото изготви необходимите проекти и се снабди с всички необходими разрешителни.

3. След изграждането на пазара “Общински пазари“ ЕООД, ЕИК 117111045 да заплаща определената такса за пазари в Наредба №16 за определянето и администрирането на местните такси, цени на услуги и права на територията на Община Русе.

Приложения:

1. Копие на Заявление вх. № 30-591-41/ 24.09.2024 г.;

2. Схема предложение за изграждане на общински пазар;

3. Копие на АЧОС №10069/16.04.2021 г. и скица на имот;

4. Копие на АЧОС №10265/10.08.2021 г. и скица на имот.

Предложил,

ПЕНЧО МИЛКОВ

*Кмет на Община Русе*